ཚང་མས་ཤེས་གསལ་ལྟར་༢༠༡༨ལོའི་ཟླ་༡ཚེས་༡༩ནས་སྤྱི་ཟླ་༢ཚེས་༣བར་སྲིད་སྐྱོང་སྐུ་ངོ་མཁས་དབང་བློ་བཟང་སེང་གེ་ལགས་ཡོ་རོབ་རྒྱལ་ཁབ་ཁག་ཅིག་ནང་གཞུང་འབྲེལ་ཕྱོགས་སྐྱོད་གནང་གི་ཡོད་ཀྱང་།སྟབས་མ་ལེགས་པ་ཞིག་ལ་༢༠༡༨།༡།༡༩སྔོ་དྲོ་ཆུ་ཚོད་༨སྲིད་སྐྱོང་མཆོག་གནམ་གྲུ་ནས་མར་བབས་ཏེ་གནམ་ཐང་ལ་ཞབས་སོར་ཆེས་དང་པོ་བཀོད་མ་ཐག་ཏུ།དུས་རྒྱུན་ཆེས་བདེ་འཇགས་དང་ཞི་འཇམ་ཡིན་པའི་ཛུ་རིག་རྒྱལ་སྤྱིའི་གནམ་ཐང་སྐད་གྲགས་ཅན་དེ་ལ་བྲག་ཅ་འཁོར་ནས་ཟིང་ཟིང་ལོང་ལོང་དུ་གྱུར་སོང་དུ་གྱུར་ཞིང་།གནམ་ཐང་ནས་ཡར་མར་ཕེབས་མཁན་གྱི་རྒྱལ་སྤྱི་མགྲོན་པོ་མང་པོ་དང་ལས་བྱེད་ཚོ་མི་སྣ་ཚོ་ཆེས་རྒྱུན་ལྡན་མ་ཡིན་ཟིང་ཟིང་ལོང་ལོང་གི་རྣམ་པ་དེ་གང་ཡིན་འདི་ཡིན་མ་ཤེས་པར་སེམས་འཚབ་ལངས་བྲེལ་ཟིང་དུ་གྱུར།འོན་ཀྱང་བོད་མི་ཚོར་མཚོན་ན་དེ་ནི་གནས་ཚུལ་གསར་བ་གང་ཡང་མ་ཡིན་པར།ང་ཚོའི་མིག་དང་རྣ་ལམ་ལ་གོམས་བྱང་གྱུར་ཟིན་པའི་བོད་མིའི་སྲིད་སྐྱོང་ངམ་ཁམས་པའི་སྲིད་སྐྱོང་སྐུ་ངོ་མཁས་དབང་བློ་བཟང་སེང་གེ་ཕྱི་རྒྱལ་གྱི་གནམ་ཐང་ཁག་ནས་ཕེབས་སྟངས་དེ་རེད།འདིར་ཁམས་པའི་སྲིད་སྐྱོང་ཟེར་དོན་ཁ་ན་ཏྲའི་གནམ་ཐང་ནས་སྲིད་སྐྱོང་དང་ཁོར་རྒྱབ་སྐྱོར་བ་ཚོས་ང་ཚོའི་ཁམས་པའི་མི་ལ།སྲིད་སྐྱོང་མེད་པ་མ་རེད།སྲིད་སྐྱོང་བློ་བཟང་སེང་གེ་ཟེར་ནས་གཞས་བཏང་བའི་ཚིག་དེ་རེད།ཁོ་ཚོའི་ནོར་འཁྲུལ་ཅན་གྱི་གཞས་གཏོང་སྟངས་ལ་ཟུར་ཟ་ཞུ་བ་ལས།གཞན་ཞིག་གིས་ཁམས་པའི་སྲིད་སྐྱོང་ཞེས་མིང་བཏགས་པ་མ་རེད།